text: Borgere protesterer mod kæmpevindmøller
  24 juni 2014 kl. 09.31
  Vrede borgere der er utilfredse med planerne om at opstille vindmøller i Vejen Kommune, demonstrerer i dag foran rådhuset.
  Der bliver både holdt taler og overdraget 1000 protestunderskrifter til borgmesteren, når de utilfredse borgere møder op i forbindelse med dagens byrådsmøde.
  Borgerne er bekymrede over udsigter til, at der muligvis skal opstilles vindmøller et eller flere steder i kommunen. Det er især støjen fra de store vindmøller, som de er bekymrede over. Men borgerne frygter også at store vindmøller, kan forringe værdien af deres ejendomme.
  Vejen Kommune har endnu ikke besluttet, at der skal opstilles kæmpevindmøller. I øjeblikket er kommunen ved at undersøge otte potentielle steder rundt omkring i kommunen.
  De store vindmøller kan være op til 150 meter høje.
  Vejen Kommune holder i aften et ekstraordinært borgermøde omkring vindmølleplanerne.
  TV SYD sender direkte fra mødet i aften 19.30
  En lokal vindmøllemodstander har skrevet en protestsang. Hør den i linket herunder.
  
  Troels Smidts protestsang mod kæmpevindmøller
  
  